Amb l'esclat del conflicte que es va produir amb la declaració de guerra d'Àustria-Hongria a Sèrbia el 28 de juliol de 1914, les armades dels països bel·ligerants es van trobar que havien de fer front a les primeres operacions navals. Mentre que França, Gran Bretanya, Rússia, Alemanya i Àustria-Hongria van mobilitzar les seves naus, altres països com Itàlia, l'Imperi Otomà, Bulgària, Grècia i Romania es van mantenir neutrals en un primer moment, fet que va influir en les estratègies dels bel·ligerants.